Nuwe adjunkpresident vir SA; ander pos vir Dlamini-ZumaPaul Mashatile (Foto: Guillem SARTORIO / AFP) Bheki Cele bly pres. Cyril Ramaphosa se minister van polisie en Gwede Mantashe minister van minerale bronne en energie. Suid-Afrika het wel ŉ nuwe adjunkpresident: Paul Mashatile. Mashatile neem oor by David Mabuza nadat hy enkele dae gelede as parlementslid bedank het. Dit is maar een van verskeie veranderings aan Ramaphosa se kabinet. Die vernaamste veranderings is sekerlik die aankondiging van twee nuwe ministers: die minister van elektrisiteit, dr. Kgosientsho (Sputla) Ramokgopa, en die minister van monitering en evaluering, Maropene Ramokgopa. Lindiwe Sisulu is haar pos as minister van toerisme kwyt terwyl dr. Nkosazana Dlamini-Zuma na ŉ ander departement geskuif is. Suid-Afrikaners het ook ŉ nuwe minister van sport asook van toerisme, vervoer én samewerkende regering en tradisionele sake. Nuutaangestelde ministers Nuutaangestelde adjunkministers Ramaphosa het Maandagaand in sy aankondiging gesê die veranderinge aan sy kabinet is bedoel om vakatures te vul en die regering te rig op die gebiede wat dringende en beslissende optrede benodig. “Ek het probeer om die behoefte aan nuwe vaardighede en vermoëns te balanseer om die agenda te dryf wat ons uiteengesit het in die staatsrede met die belangrike taak om stabiliteit en kontinuïteit in die werk van die regering te verseker.” Lees meer hier oor die nuwe minister van elektrisiteit wat daarmee getaak is om beurtkrag te pak.